stanford-oval/wikipedia huggingface dataset:
קלאסיקות סיניות
טרום 221 לפנה"ס > ענף הקלאסיקות

| שם | בסינית | תיאור |
| --- | --- | --- |
| יי ג'ינג (או "הקלאסיקה של התמורות") | 易经 | מדריך ניבוי המתבסס על שמונה הטריגרמות אשר מיוחסות לדמות המיתית פֿוּשִׂי (עד תחילת שושת ג'ואו המזרחית הטריגרמות הללו הוכפלו לכדי 64 הקסגרמות). כיום עדיין משמש היי ג'ינג בידי מאמינים של הדת העממית. |
| הקלאסיקה של המסמכים או "הקלאסיקה של ההיסטוריה" או "הכתובים הנערצים" (שׁוּ גִ'ינְג) | 书经   | אוסף מסמכים ונאומים המיוחסים לתקופות שושלות שְׂיָה, שָׁאנְג, וג'וֹאוּ, ואף קודם להן. היצירה מכילה כמה מהדוגמאות הקדומות ביותר של סיפורת סינית. |
| הקלאסיקה של השירים (שְׁה גִ'ינְג) | 诗经 | מורכבת מ-305 שירים שמחולקים 160 שירי עם, 74 שירי חג משניים שנהוג היה לשיר בחגיגות בחצר המלוכה, 31 שירי חג ראשיים שנהוג היה לשיר בטקסים חגיגיים יותר בחצר המלוכה ו-40 המנונים וקינות שהיו שרים בעת זבח לאלים ולרוחות האבות הקדמונים של בית המלוכה. הספר מיוחס על פי המסורת לקונפוציוס. באמצע המאה השביעית נערכה גרסה מתוקננת של היצירה תחת הנהגתו של קוֹנְג יִינְגְדָה. |
שלושת ספרי הטקסים: 
| הטקסים של ג'וֹאוּ | 周礼 | יצירה העוסקת בבירוקטיה ובתאוריה ארגונית בתקופת שושלת ג'ואו. קיבל מעמד של קלאסיקה במאה ה-12, במקומה של "הקלאסיקה של המוזיקה" שאבדה. |
| טקסים ומנהגים (יִי לִי) | 仪礼 | מתאר מנהגים ומבנים חברתיים עתיקים וטקסים עתיקים של חצר המלוכה. |
| הקלאסיקה של הטקסים (לִי גִ'י) | 礼记 | מתארת מבנים חברתיים, מנהל וטקסים. |
האביבים והסתוים: 
| האביבים והסתוים | 春秋 | הרשומות הקדומות ביותר. מורכבות מ-16,000 סימנים ומתעדות את האירועים במדינת לוּ בשנים 722-481 לפנה"ס, עם גינוי מרומז של תפיסת שלטון בכוח, של רצח, של זימה וכדומה. כתובות בצורת דיווחים תמציתיים, יבשים ומינימליים. |
| הדְזְווֹ גְ'ווָאן (המסורת של דזוו) | 左传 | נחשבת לפרשנות ל"אביבים והסתוים" אולם בפועל, ובניגוד לפרשנויות האחרות מדובר בדיווח מורחב על אותם אירועים המופיעים ב"אביבים והסתוים" ועל הרקע שלהם. היצירה מכסה תקופה ארוכה יותר מ"האביבים והסתוים". |
| הגונְגְיָאנְג גְ'ווָאן | 公羊傳 | פרשנות ל"אביבים והסתוים". ממוקדת יותר בהסברת הכתוב, ומפרשת אותו כגילוי דעת סוציו-פוליטי של קונפוציוס. |
| הגוּלְיָאנְג גְ'ווָאן | 谷梁传 | פרשנות ל"אביבים והסתוים". ממוקדת בהסברת הכתוב, אך מדגישה את הטקסים, את יחסי המשפחה והשליט-נתין ואת רצף הדורות. ככתובה בצורה פחות נמלצת מן הגונְגְיָאנְג גְ'ווָאן. |
| הקלאסיקה של כיבוד הורים (שְׂיָאו פִּינְג) | 孝经 | ספר קטן המכיל עצות לכיבוד הורים, כגון ההתנהגות הרצויה כלפי בני דורות מבוגרים יותר. |
ארבעת הספרים: 
| המנג דזה (המנציוס) | 孟子 | ספר המכיל את האנקדוטות והשיחות של מנציוס. |
| המאמרות או "מאמרות קונפוציוס" (לוּן יוּ') | 论语 | היצירה המפורסמת שעל פי המסורת נכתבה על ידי תלמידיו המאוחרים של קונפוציוס, ומכילה את הדיאלוגים שלו עם תלמידיו. |
| דרך האמצע וקיומה (ג'ונְג יוּנְג) | 中庸 | פרק מהקלאסיקה של הטקסים שקיבל מעמד של יצירה נפרדת בידי ג'וּ שִׂי. נחשב כמכוון את האדם להשלמה ולהרמוניה. |
| תורת הגדול | 大学 | פרק מהקלאסיקה של הטקסים שקיבל מעמד של יצירה נפרדת בידי ג'וּ שִׂי. נחשב בתרבות הסינית לפותח הדרך לטיפוח עצמי. |
פילולוגיה: 
| האָר יָה | 尔雅 | מילון המסביר את המשמעות ואת הפירוש של מילים בהקשר של הקאנון הקונפוציאני. |
טרום 221 לפנה"ס > ענף ההיסטוריות

| שם | בסינית | תיאור |
| --- | --- | --- |
| רשומות הבמבוק | 竹書紀年 | היסטוריה מהתקופה המיתולוגית ועד תקופת המדינות הלוחמות. נתגלתה בתקופת שושלת ג'ין (256-420 לספירה) בתוך קבר של מלך משושלת ג'ין. |
| ספר ג'וֹאוּ המוסתר | 逸周书 | טקסטים על מגוון נושאים מתקופת שושלת ג'ואו המערבית. דומה בסגנון לקלאסיקה של המסמכים. |
| דברי המדינות | 国语 | אוסף של רישומים היסטוריים על מספר מדינות שתועדו מאז תקופת ג'ואו המערבית עד 453 לפנה"ס. |
| תוכניות המדינות הלוחמות | 战国策 | ספר אנקדוטות על תחבולות פוליטיות ומזימות דיפלומטיות שננקטו בתקופת המדינות הלוחמות. בעריכת לְיוֹ שְׂיָאנְג. |
| האביבים והסתוים של יֵן דְזְה | 晏子春秋 | סיפורים, נאומים ומחאות של המדינאי יֵן יִינְג, בן זמנו של קונפוציוס, אשר כתב את הספר. הספר נערך בידי הספרן ^liu xiang^, הספרן של שושלת ^han^, שכלל בה התנגחויות נגד הקונפוציאניזם. |
טרום 221 לפנה"ס > ענף האוספים

| שם | בסינית | תיאור |
| --- | --- | --- |
| השירים של צ'וּ | 楚辞 | מלבד הקלאסיקה של המסמכים (ראו ענף הקלאסיקות), זהו אוסף השירה היחיד מתקופת טרום-צ'ין ששרד. האוסף מיוחס למדינת צ'וּ, וספציפית למשורר צ'וּ' יְוֵּ'אן. |
ראו גם

ספרות סינית
הבחינות הקיסריות
רשימת טקסטים סיניים מוקדמים
קלאסיקות האבן של קָאיְצֶ'נְג
שבע הקלאסיקות הצבאיות
הטקסטים הישנים
סינולוגיה
תומאס פרנסיס ווייד
הרברט ג'יילס
ליונל ג'יילס
פרדריק ה. בלפור
מיתוסים סינים של בריאה
לקריאה נוספת

Yong, Rong (2016)Siku Quanshu Jianming Mulu' 四庫全書簡明目錄. Shanghai Kexue Jishu Wenxian Chubanshe.
Endymion Wilkinson. Chinese History: A New Manual. (Cambridge, MA: Harvard University Asia Center, Harvard-Yenching Institute Monograph Series. New Edition; Second, Revised printing March 2013). ISBN 9780674067158 ISBN 0674067150. See esp. pp. 365– 377, Ch. 28, "The Confucian Classics."
הערות שוליים

1 2  Voorst, Robert E. Van (2007). Anthology of World Scriptures. Cengage Learning. p. 140. ISBN 0-495-50387-8.
↑  Cambridge History of Ancient China chapter 11
↑  "Detailed List 19-24 - lawpark's JimdoPage!". Lawpark.jimdo.com. 2014-01-27. נבדק ב-2014-04-30.
| --- | --- |
בקרת זהויות :  NLI: 987007285628805171  LCCN: sh85024259
המינהל הראשי למלחמה בקיצוניות

| --- | --- |

 מידע כללי
 מדינה:  רוסיה 
 תחום שיפוט:  רוסיה 
 תאריך הקמה:  6 בספטמבר 2008 
 סוכנות קודמת:  המנהל האזורי למלחמה בפשע המאורגן
 מטה מרכזי:  מוסקבה 
 אתר רשמי
 
המינהל הראשי למלחמה בקיצוניות של משרד הפנים של הפדרציה הרוסית (ברוסית: Главное управление по противодействию экстремизму Министерства внутренних дел Российской Федерации, בראשי תיבות: ГУПЭ МВД России), המכונה גם "מרכז E", הוא יחידה עצמאית של המנגנון המרכזי של משרד הפנים של הפדרציה הרוסית, אשר אחראי ליישום מדיניות ממשלת רוסיה ומסדירה חוקים ותקנות בתחום ההתנגדות לפעילות קיצונית, כמו גם ביצוע תפקידים אחרים בהתאם להנחיות רגולטוריות של משרד הפנים של רוסיה וחוקי רוסיה.
היסטוריה

המינהל הראשי למאבק בקיצוניות של משרד הפנים של הפדרציה הרוסית (Главное управление по противодействию экстремизму Министерства внутренних дел Российской Федерации ,ГУПЭ МВД России) הוקם בהתאם לצו נשיא הפדרציה הרוסית דמיטרי מדבדב על הקמת השירות למאבק בקיצוניות של משרד הפנים של רוסיה מספר 1316 מיום 6 בספטמבר 2008. והוא נוצר מתוך המנהל האזורי למלחמה בפשע המאורגן, שפורק.
השם החדש התקבל בהתאם לצו נשיא הפדרציה הרוסית מיום 1 במרץ 2011 ובהוראת שר הפנים של רוסיה מיום 4 במרץ 2011. למחלקה ניתנו סמכויות אכיפת חוק בתחום ההתנגדות לפעילות קיצונית ומלחמה בטרור והוא הגוף המשטרתי המרכזי ללוחמה בטרור. המינהל הראשי הוא היחידה המבצעית העיקרית של המשרד בתחום פעילות נגד קיצוניות וטרור ומשתף פעולה עם שירות הביטחון הפדרלי ביישום מבצעי לוחמה בטרור.
משימות

משימות המחלקה כוללות:
השתתפות בגיבוש מדיניות המדינה בתחום פעילות המאבק ברדיקליזם;
השתתפות בשיפור הרגולציה המשפטית הנורמטיבית בתחום זה;
ארגון המאבק בפשעים קיצוניים;
ניהול יחידות משטרתיות ללחימה בטרור במחוזות הפדרליים, ובסובייקטים הפדרליים, הגנה על מסילות הרכבת, תחבורת המים והתנועה האווירית מפני פיגועי טרור, בנוסף המינהל משתף פעולה עם יחידות אבטחה בהגנה על הערים הסגורות ובמתקנים חשובים ורגישים במיוחד.
לקריאה נוספת

Иванова С. И. Глава 8. Предупреждение органами внутренних дел террористической и экстремистской деятельности // Предупреждение преступлений и административных правонарушений: Учебное пособие. — Тюмень: Тюменский институт повышения квалификации сотрудников МВД России, 2012. — С. 113—129. — 187 с. — ISBN 978-5-93160-184-7.
הערות שוליים

↑  Указ Президента России от 6 сентября 2008 года № 1316 "О некоторых вопросах Министерства внутренних дел Российской Федерации"
מחלקת ביטחון המדינה של קוריאה הצפונית

ערך זה עוסק במשטרה החשאית של קוריאה הצפונית. אם התכוונתם לשירות הביטחון הליטאי, ראו .
| --- | --- |

 מידע כללי
 מדינה:  קוריאה הצפונית 
 תחום שיפוט:  קוריאה הצפונית קוריאה הצפונית
 משרד אחראי:  לשכת המנהיג העליון
 תאריך הקמה:  1973
 מנהל:  ג'ונג-קיונג תאייק
 מטה מרכזי:  פיונגיאנג, קוריאה הצפונית
 
מחלקת ביטחון המדינה של קוריאה הצפונית (בקוריאנית: 국가안전보위부) או המשרד לביטחון המדינה הוא המשטרה החשאית של קוריאה הצפונית. זו סוכנות ריגול, משטרה חשאית אוטונומית ממשלתית בצפון קוריאה שאנשיה מדווחים ישירות למנהיג העליון.
המחלקה נוסדה כמשרד ממשלתי לביטחון המדינה בשנת 1973 ובנוסף למשימות הביטחוניות ואספקת שירותי אבטחת אישים, המחלקה מעורבת לפי פרסומים במערב, בהפעלת מחנות ריכוז בקוריאה הצפונית והפעלת אמצעים חשאיים אחרים.
ארגון זה נחשב במערב לאחד מכוחות הביטחון האכזריים ביותר בעולם והוא מואשם על ידי מדינות המערב במעורבות בהפרות רבות של זכויות אדם.
היסטוריה

כמה עריקים ומקורות טוענים כי בניגוד למקביליהם מהגוש המזרחי, תפקידי ביטחון המדינה הוטלו למעשה על ידי מספר גדול יותר ושונה של גופי ביטחון הפועלים בכפיפות למפלגה או הצבא, כל אחד עם אחריות ייחודית משלו ושמות חשאיים שמוזכרים בשם צופן בלבד (כדוגמת חדר 39), וכי הסוכנות אינה אלא מעטפת המשמשת את האליטה השלטונית לתיאום פעילויות ולחיפוי למבצעים חשאיים.
במשך זמן רב נותר תפקיד ראש מחלקת ביטחון המדינה לא מאויש, לאחר מותו של רי צ'ון-סו בשנת 1987, למרות שלמעשה, גם אם לא להלכה, הגוף נשלט על ידי קים ג'ונג-איל ומחלקת הארגון וההדרכה של מפלגת הפועלים. בשנת 1998, המחלקה הועברה לאחריות ועדת ההגנה הלאומית, שגם היא נוהלה על ידי היו"ר קים ג'ונג-איל. לבסוף, ב-2007, הועברה המחלקה למחלקת הניהול של המפלגה, אף שהמשיכה להיות מחויבת כלפי מחלקת הארגון והדרכה של המפלגה.
בנובמבר 2011, פורסם כי הגנרל יו טונג-צ'וק מונה לכהן בתור השר לביטחון המדינה, הראשון בתפקיד מאז 1987, כשהוא ממלא תפקיד שהיה פנוי במשך 24 שנים. המינוי הגיע במקביל גם למינויו של הגנרל רי מיונג-סו לתפקיד השר לביטחון העם. מקורות אחרים אף טענו כי קים ג'ונג און עבד במחלקת ביטחון המדינה טרם הפיכתו ליורש השלטון בספטמבר 2010. קים וון-הונג מונה לתפקיד שר באפריל 2012 עם שחזור המשרה לאחר מותו של קים ג'ונג איל. ישנן טענות כי סוכנים של הארגון היו מעורבים במותו של הואנג ג'אנג יופ בשנת 2010.
בשנת 2017 מונה ג'ונג-קיונג תאייק לראש הארגון, במקומו של הגנרל קים וון הונג.
ב-21 באוקטובר 2021, המשרד קיבל הוראה שלא לפקח על צפון קוריאנים המתגוררים בסמוך לגבול סין-צפון קוריאה, אשר ידועים כחופשיים מכל חשד אידאולוגי.
הערות שוליים

↑  http://www.apcss.org/Publications/Edited%20Volumes/BytesAndBullets/CH13.pdf
↑  קים ג'ונג-און בביקור במטה המחלקה בפיונגיאנג, כתבה בסינית
↑  מידע כללי על מחלקת ביטחון המדינה (בקוריאנית)
↑  U Tong Chuk Appointed Minister of State Security. North Korea Leadership Watch, 12.11.2011.
↑  General U Upped. Intelligence Online, 10.11.2011.
↑  NDC: Kim Jong-un in charge of intelligence. North Korean Economic Watch, 21.4.2011.
↑  "Top 4 N.Korean Military Officials Fall Victim to Shakeup".
↑  Choe Ryong Hae to OGD? [revised 13 JAN 2018
]
↑  Has Kim Won Hong Sung His Swan Song?
סוכנות הביון הממלכתית (אינדונזיה)

| --- | --- |


 מידע כללי
 מדינה:  אינדונזיה 
 תחום שיפוט:  אינדונזיה אינדונזיה
 תאריך הקמה:  מאי 1946
 תאריך פירוק:  2000 
 מטה מרכזי:  ג'קרטה
 www.bin.go.id
 קואורדינטות:  6°16′08″S 106°51′04″E﻿ / ﻿6.269°S 106.851°E﻿ / -6.269; 106.851
 he
 
סוכנות הביון הממלכתית (באינדונזית: Badan Intelijen Negara), היא סוכנות הביון הממשלתית של אינדונזיה. לפני 2001, הסוכנות הייתה ידוע בשם Bakin (Badan Koordinasi Intelijen Negara - הסוכנות הממלכתית לתיאום מודיעין); שמה הוחלף במסגרת ארגון מחדש של הסוכנות. הסוכנות אחראית הן לתיאום שיתוף מידע ומבצעים בין סוכנויות ביון אחרות באינדונזיה וניהול צוותי איסוף מודיעין באופן עצמאי.
בזמן שינוי השם ב-2001, תפקידי השיתוף והתיאום הופחתו, אבל בעקבות הפיגוע בבאלי בשנת 2002, היבט זה של פעילות הסוכנות חודש והתקציב הוגדל על מנת להגדיל גם את היקף הפעילות של הסוכנות.
הסוכנות ספגה ביקורת מצד ארגוני זכויות אדם על יחסה אל מתנגדי המשטר והפרת זכויות האדם באינדונזיה.
בראש הסוכנות עומד כיום גנרל המשטרה בודי גונוואן, נכון ל-9 ספטמבר 2016. קדם לו סוטיוסו שכיהן מיולי 2015 עד ספטמבר 2016, סוטאנטו, שכיהן מ-21 באוקטובר 2009 עד 19 באוקטובר 2011, סיאמסיר סירגאר מ-2004 עד 2009, עבדאללה מחמוד הנדרופריונו, שכיהן בין 2001 ל-2004.
הערות שוליים

↑  "Indonesia's new Intelligence Agency. How?, Why?, and What for?". אורכב מ-המקור ב-2014-03-02. נבדק ב-28 במאי 2006. {{cite web}}:  (עזרה)
↑  ."Indonesia's expanding spy network alarms reformers". The Christian Science Monitor. נבדק ב-28 במאי 2006. {{cite web}}:  (עזרה)
↑  "Intelligence Threat". Paras Indonesia. אורכב מ-המקור ב-2007-12-16. נבדק ב-28 במאי 2006. {{cite web}}:  (עזרה)
↑  "Budi Gunawan Inaugurated as BIN Head". Tempo.co. 9 בספטמבר 2016. נבדק ב-24 בפברואר 2018. {{cite news}}:  (עזרה)
↑  "Intelligence chief-to-be optimistic after health check". The Jakarta Post. אורכב מ-המקור ב-22 באוקטובר 2011. נבדק ב-19 באוקטובר 2011. {{cite web}}:  (עזרה)
↑  "Syamsir Siregar, seasoned intelligence officer". The Jakarta Post. אורכב מ-המקור ב-20 בנובמבר 2005. נבדק ב-28 במאי 2006. {{cite web}}:  (עזרה)
הכוחות המזוינים העממיים של קוריאה הצפונית

| --- | --- |
סמל הכוחות המזוינים העממיים של קוריאה הצפונית דגל צבא היבשה העממי של קוריאה הצפונית (משמש בדרך כלל על מנת לייצג את כלל הכוחות המזוינים) 
 
 זרועות
  צבא היבשה העממי של קוריאה הצפונית
  הצי העממי של קוריאה הצפונית
  חיל האוויר העממי של קוריאה הצפונית
 לשכת ההנחיה הארטילרית של קוריאה הצפונית
 חיל המבצעים המיוחדים של קוריאה הצפונית
 עיטורים ומבנה פיקודי
 עיטורים, מדליות ותוארי כבוד
 דרגות קוריאה הצפונית
 היסטוריה צבאית
 היסטוריה צבאית של קוריאה הצפונית
 היסטוריה של קוריאה הצפונית
רונדל של חיל האוויר הצפון קוריאני
צבא העם הקוריאני (בקוריאנית: 조선인민군, תעתיק: צ'וֹסן אינמינקוּן; האנג'ה: 朝鮮人民軍) הוא צבאה של קוריאה הצפונית הכפוף למשרד הכוחות המזוינים העממיים של קוריאה הצפונית. קים ג'ונג און הוא המפקד העליון שלו ויושב ראש ועד ההגנה הלאומי, שר הכוחות המזוינים העממיים הוא סגן המרשל נו קוואנג צ'ול והרמטכ"ל הוא סגן המרשל רי יונג גיל.
לצבא העם הקוריאני חמישה ענפים:
צבא היבשה העממי של קוריאה הצפונית.
הצי העממי של קוריאה הצפונית.
חיל האוויר העממי של קוריאה הצפונית.
לשכת הנחיית הארטילריה.
הכוחות המיוחדים של קוריאה הצפונית.
נכון ל-2018, עמד תקציבו השנתי של הצבא על כ-1.6 מיליארד דולרים אמריקניים. דו"ח ISIS של ארגון המחקר האמריקני מעריך כי בידי קוריאה הצפונית כמות חומר בקיע המספיקה לבין 2 ל-9 ראשי נפץ גרעיניים. בנוסף מחזיקה צפון קוריאה כ־5000 טונות של נשק כימי.
מדיניות "הצבא קודם" של הסונגון מעלה את הצבא לבעל תפקיד מרכזי בחברה ובפוליטיקה וכמובילה, תפקיד השמור במרקסיזם קלסי למעמד הפועלים.
בשנת 1978 קבע קים איל-סונג שיום ייסוד הצבא ישונה מה-8 בפברואר ל-25 באפריל, יום הקמתה של מחתרת הגרילה האנטי יפנית בקוריאה בשנת 1932, על מנת לזהות את המחתרת עם הצבא ולטשטש את מוצאו הסובייטי. התעשייה הצבאית הקוריאנית החלה בייצור טילים ארוכי טווח כגון הנודונג-1.
קוריאה הצפונית היא המדינה הצבאית ביותר כיום, בעלת הצבא הסדיר הרביעי בגודלו בעולם, המונה כ-1.3 מיליון חיילים חמושים. כ-20% מבני 17 - 54 משרתים בשירות צבאי סדיר. האנשים המתאימים משרתים עד כ-10 שנים חובה.
בנוסף ישנו גם כוח מילואים הכולל 7.6 מיליון חיילים (2024) כשלושים אחוז מהאוכלוסייה.
הצבא מפעיל מערכת ענפה של מתקנים צבאיים הפזורים בכל רחבי המדינה, מערכת צפופה של הגנה אווירית, ומפעלי נשק גדולים.
מעריכים כי לצבאה של קוריאה הצפונית מאגר נשק כימי גדול (כ-5000 טון), השלישי בגודלו בעולם.
בעוד שהתיישנות הציוד שנובעת ממצוקה כלכלית נחשבת כפגם העיקרי, בכל זאת נחשב הצבא כאיום משמעותי מפאת קרבתו הרבה אל המרכזים המיושבים בקוריאה הדרומית.
צבא העם הקוריאני עומד מול צבא קוריאה הדרומית והכוחות המזוינים של ארצות הברית המוצבים בקוריאה לאורך האזור המפורז מאז הפסקת האש בסיום מלחמת קוריאה בשנת 1953.
היסטוריה

צבא העם הקוריאני החל כצבא המתנדבים הקוריאני שנוצר ביאנן שבסין ב-1939. שני האישים האחראיים לייסוד הצבא היו קים טו-בונג ומו צ'ונג. באותו זמן נפתח בית ספר ליד יאנן להכשרת מנהיגים צבאיים ופוליטיים לקוריאה העצמאית לעתיד. עד 1945, גדל צבא המתנדבים לכ-1,000 איש, רובם עריקים קוריאניים מהצבא האימפריאלי היפני. בתקופה זו לחם צבא המתנדבים לצד כוחות קומוניסטיים סינים מהם לקח נשק ותחמושת. לאחר תבוסת היפנים, ליווה צבא המתנדבים את הכוחות הסיניים למנצ'וריה תוך שהוא מקווה לגייס קוריאנים מהאזור ולהיכנס לקוריאה. בספטמבר 1945 מנה הכוח 2,500 חיילים.
לאחר מלחמת העולם השנייה ובמהלך הכיבוש הסובייטי של חצי האי הקוריאני מעל קו רוחב 38, יצאה ממטה הארמייה ה-25 בפיונגיאנג הוראה לכל קבוצות המחתרת החמושות להתפרק ב-12 באוקטובר 1945. 2,000 קוריאנים עם ניסיון קודם בצבא האדום נשלחו למקומות שונים ברחבי הארץ על מנת להקים כוח לוחם בראשות הסובייטים, הכוח נוצר ב-21 באוקטובר של אותה שנה.
בית הספר הצבאי-פוליטי הראשון בקוריאה הצפונית, האקדמיה הצבאית בפיונגיאנג בראשותו של קים צ'יאק, בעל ברית של קים איל-סונג, נוסד באוקטובר 1945 בהנחיה סובייטית כדי לאמן את משמרות העם כיחידות לביטחון ציבורי. ב-1946 החלו בוגרי האקדמיה להיכנס ליחידות משטרה וביטחון סדירות. יחידות אלה, החמושות בנשק קל, היו מורכבות מתומכיו של קים איל-סונג ומוותיקי קרבות מסין העממית. האקדמיה הביטחונית המרכזית הוקמה זמן קצר אחרי יחידות המשטרה והביטחון ושמשה להכשרת קצינים פוליטיים וצבאיים.
לאחר שהוקמו בסיסים, מתקני ההכשרה והצבא אורגנו מחדש ונכנסו לפעולה מפקדות צבא העם הקוריאני. מה שהיו קודם לכן יחידות חצי-רשמיות הפכו עתה לצבא סדיר אשר סיפק לפקודיו נשק, תגים ומדים סובייטיים.
היסטוריה > מלחמת קוריאה

לפני פרוץ מלחמת קוריאה צייד יוסיף סטלין את הצבא בטנקים, במשאיות, בארטילריה ובנשק קל מודרניים. באותו זמן היה צבא קוריאה הדרומית נחות מצבא הצפון הן במספר חייליו והן בציוד. צבא העם הקוריאני היה המסית המרכזי למלחמת קוריאה הקרויה בצפון "מלחמת שחרור ארץ האבות".
בשלבי הפתיחה של מלחמת קוריאה ב-1950 הדף צבא קוריאה הצפונית את צבא קוריאה הדרומית במהירות וכבש את סיאול, תוך השמדת 70% מ-100,000 חייליו. בסתיו של אותה שנה, התבצעה נחיתה אמפיבית של חיילי צבא ארצות הברית שנועדה לסייע לצבא דרום קוריאה והתרחש הקרב באינצ'ון. לאחר מכן הוסג הצבא הצפון קוריאני לנהר יאלו, מה שהביא לצמצום תפקודו במלחמה. משלב זה נטל צבא השחרור העממי תפקיד עיקרי בלחימה לטובת צפון קוריאה. עד סוף המלחמה ספג הצבא 290,000 אבדות, ומתוכן 90,000 שבויי מלחמה.
תורת הלחימה של צבא העם הקוריאני מושפעת בעיקר מהוגים סובייטים מוקדמים (משנות ה-20 של המאה ה-20) ש"התגלו מחדש" במהלך שנות ה-70 והובאו לידיעת המפקדים הקוריאניים בבתי ספר צבאיים סובייטיים, כדוגמת ההוגים טוכצ'בסקי וסבצ'ין.
תורת לחימה זו, הקרויה "מלחמה דו חזיתית", מתארת מהלך של כוח קונבנציונלי-רגלי גדול המתוגבר בארטילריה, בשריון ובנגמ"שים, תוך שימוש רב בכוחות קומנדו, שיוכל לפרוץ דרך האזור המפורז, לעטוף ולהשמיד את הכוח הקדמי הדרום קוריאני ולכבוש במהירות את כל חצי האי. בתורת הלחימה שניסחו, הדגימו הקצינים את חשיבתם של ההוגים הישנים שתיארו את טבע הלחימה המודרנית כתלת־ממדית, ככזאת שאינה מבחינה בין חזית לעורף, כמסתמכת במידה גוברת והולכת על מיכון וכמנהלת משימות ויכולות הנדסיות.
היסטוריה > מלחמת רוסיה אוקראינה

ב-28 באוקטובר 2024 דווח כי במסגרת הסכם סיוע בין צפון קוריאה לבין רוסיה. קוריאה צפונית תשלח כ-10,000 חיילים לרוסיה, כדי לעבור אימונים בשטחה ולהילחם באוקראינה. עוד דווח, כי חלק מהחיילים הצפון קוריאנים שנשלחו לרוסיה נמצאים בקרבת הלחימה במחוז קורסק.
ב-16 בדצמבר דווח כי יחידות של צבא קוריאה הצפונית שנלחמות לצד צבא רוסיה ספגו אבדות קשות במהלך הקרבות במחוז קורסק. לפחות 30 חיילים צפון קוריאנים נהרגו או נפצעו באזור קורסק. לפי דיווח האוקראיני, את הפגיעות ספגו הצפון קוריאנים סביב שלושה כפרים בקורסק, ונוסף על ההרוגים והפצועים יש גם שלושה צפון קוריאנים שמוגדרים נעדרים.
במהלך מלחמת רוסיה-אוקראינה, יחידות החיילים הצפון-קוריאניות פעלו להשתלטות על תאי שטח, תוך הסתמכות מועטה על סיוע של כלי רכב משוריינים:
היסטוריה > מלחמת רוסיה אוקראינה > טקטיקות ותפעול

על פי מקורות אמריקאים ועדויות של חיילים אוקראינים, החיילים הצפון-קוריאניים הפעילו שיטות פעולה ייחודיות. במתקפותיהם, הם המשיכו להתקדם תחת אש כבדה ובשטחים ממוקשים, לרוב בגלים של כ-40 חיילים או יותר בכל גל. בניגוד לחיילים הרוסים, הצפון-קוריאניים לא נסוגו, גם במקרים של אבדות כבדות. כאשר הצליחו להשתלט על עמדות, הם הותירו את המשימה לשמירה עליהן בידי הכוחות הרוסיים והתכוננו לתקיפות נוספות.
בין הטקטיקות שזוהו בקרבם, נכללה שימוש בחייל כפיתיון למטרת הפלת כטב"מים. כמו כן, החיילים הצפון-קוריאניים קיבלו הוראות מפורשות שלא ליפול בשבי בחיים; במקרים של פציעות חמורות, נדרשו להשתמש ברימונים כדי למנוע את לכידתם.
היסטוריה > מלחמת רוסיה אוקראינה > מעורבות בשטח

כוחות החיילים הצפון-קוריאניים פעלו ככוח עצמאי, בשל הבדלים משמעותיים בשפה, בהכשרה ובתרבות הצבאית שלהם לעומת זו של החיילים הרוסים. רוב החיילים הצפון-קוריאניים שהוצבו בזירה השתייכו ליחידות מיוחדות שהוכשרו למשימות נקודתיות, אך הרוסים השתמשו בהם בעיקר כחיל רגלים.
בסתיו 2024 שלחה צפון קוריאה כ-11,000 חיילים לקורסק, שם השתלבו בלחימה נגד צבא אוקראינה. עם כניסתם לפעילות בתחילת דצמבר 2024, דווח כי כשליש מהם נהרגו או נפצעו עד סוף החודש. מפקד צבא אוקראינה, הגנרל אולכסנדר סירסקי, העריך כי שיעור הנפגעים הגיע לכמחצית מכלל החיילים הצפון-קוריאניים שנשלחו לאזור.
היסטוריה > מלחמת רוסיה אוקראינה > התאמות ותפקוד

ניסיונות הרוסים לשלב את החיילים הצפון-קוריאניים בכוחות הלוחמים נתקלו בקשיים משמעותיים, כולל בעיות של תקשורת ושונות בגודל המדים. במקרים מסוימים, התרחשו תקריות של זיהוי שגוי בין כוחות רוסים לצפון-קוריאניים. הרוסים ניסו להתמודד עם קשיים אלו באמצעות שיבוץ מתורגמנים בצוותים, אך היעילות המבצעית נותרה מוגבלת.
היסטוריה > מלחמת רוסיה אוקראינה > אבדות ושיטות פעולה

לפי גורמים צבאיים אמריקאיים, מאות חיילים צפון קוריאנים נהרגו במחוז קורסק שברוסיה במסגרת המלחמה עם אוקראינה. בין הקורבנות חיילים זוטרים, לצד כאלו "הקרובים מאוד לצמרת". למרות האבדות הרבות בקרבם, החיילים הצפון-קוריאניים המשיכו להתקדם בעקשנות. סרטונים שצולמו על ידי כטב"מים אוקראיניים הדגימו כיצד החיילים הצפון-קוריאניים מתקדמים בצפיפות רבה, מה שאילץ את האוקראינים להתאים את פריסת המוקשים שלהם. בשונה מהחיילים הרוסים, הצפון-קוריאניים ניסו להוציא משדה הקרב את הפצועים וההרוגים שלהם, תוך שימוש במזחלות או משיכת הגופות בידיים.
היסטוריה > מלחמת רוסיה אוקראינה > מוטיבציה ונחישות

החיילים הצפון-קוריאניים פעלו במוטיבציה גבוהה ומשמעת ברזל. על פי יומנים שנמצאו בשטח, חלק מהחיילים ראו בשירותם הזדמנות לכפר על עבירות שביצעו בעבר. הם התאפיינו ביכולת הסתגלות מהירה לשדה הקרב, מה שהפך אותם לכוח יעיל יותר לאורך הזמן.
היסטוריה > מלחמת רוסיה אוקראינה > השפעות ואסטרטגיה

הצטרפות החיילים הצפון-קוריאניים למלחמה הוסיפה אתגר משמעותי לצבא האוקראיני, שנאלץ להתמודד במקביל מול שניים מהצבאות הגדולים בעולם. על פי הערכות של בכירים במשרד ההגנה האמריקאי והאוקראיני, כוחות נוספים מצפון קוריאה עמדו להישלח לזירה בחודשים הקרובים.
היסטוריה > מלחמת רוסיה אוקראינה > הסתרת המעורבות

הרשויות ברוסיה הכחישו את מעורבות החיילים הצפון-קוריאניים בלחימה, ואף נקטו צעדים להסתרת השתתפותם, כמו הנפקת מסמכים מזויפים שהציגו אותם כתושבים ממזרח רוסיה.
פיקוד ושליטה

בפסגת ההיררכיה הפיקודית של הצבא הצפון קוריאני נמצאת ועדת ההגנה הלאומית בראשות קים ג'ונג-און. משם מואצל הפיקוד אל משרד הכוחות המזוינים העממיים ואל המטה הכללי שלו, ומשם הוא מגיע אל הלשכות ואל היחידות המבצעיות. סמכות נוספת המפקדת על הצבא היא הוועדה הצבאית המרכזית של מפלגת הפועלים של קוריאה, המפלגה השלטת במדינה. סמכות זו נדרשת על מנת להבטיח את שליטת המפלגה בצבא. מהפכים רבים שהתרחשו מאז 1990, הובילו אל המבנה הנוכחי של מערכת הפיקוד והשליטה בצבא. רוב הפרטים אודות המהפכים הללו אינו ידוע בעולם החופשי, אם כי המעט שידוע עליהם הוא כי מרביתם נובעים ממותה הטבעי של האליטה המזדקנת, כגון קים איל-סונג (שנפטר ביולי 1994), שר הכוחות המזוינים או-צ'ין-יו (פברואר 1995) ומחליפו בתפקיד, צ'וי קוואנג (1997).
מרבית השינויים נערכו על מנת להבטיח את כוחו של קים ג'ונג איל. במושב השמונה עשר של הוועידה העממית השישית במאי 1990 כונן ועד ההגנה הלאומי כוועד עצמאי, תוך עליית מעמדו כשווה לזה של הוועידה העממית ולא ככפוף לה. בהתאם לזאת, מונה קים ג'ונג איל כסגן יו"ר ועד זה, וב-24 בדצמבר 1991, מונה כיו"ר הוועד. כמו כן, מונה קים למפקד העליון של צבא העם הקוריאני, באפריל 1992. בין דצמבר 1990 לדצמבר 1995 קודמו קרוב ל-800 קצינים בכירים לעמדות עדיפות. לאחר קבלת דרגתו כמרשל, קידם קים ג'ונג איל שמונה גנרלים לדרגת סגן מרשל. ביום השנה ליום הולדתו של קים ג'ונג איל ב-1997 קודמו 127 קצינים בכירים לדרגת גנרלים, ויחד עם מינויים אלה ומינויים נוספים אחרים, "הוצנחו" גם קציני צבא למשרות בכירות בתוך המפלגה.